Document ID: 31996R0773

KOMISSION ASETUS (EY) N:o 773/96,
annettu 26 päivänä huhtikuuta 1996,
erityistoimenpiteistä asetuksista (ETY) N:o 3665/87, (ETY) N:o 3719/88 ja (ETY) N:o 1964/82 poikkeamiseksi naudanliha-alalla
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68 (1), sellaisena kuin se on viimeksi muutettuna komission asetuksella (EY) N:o 2417/95 (2), ja erityisesti sen 13 artiklan 12 kohdan,
sekä katsoo, että
neuvoston asetuksessa (ETY) N:o 565/80 (3), sellaisena kuin se on viimeksi muutettuna asetuksella (ETY) N:o 2026/83 (4), vahvistetaan maataloustuotteiden vientituen maksamista ennakolta koskevat yleiset säännöt,
komission asetuksessa (ETY) N:o 3665/87 (5), sellaisena kuin se on viimeksi muutettuna asetuksella (EY) N:o 1384/95 (6), vahvistetaan maataloustuotteiden vientitukijärjestelmän soveltamista koskevat yhteiset yksityiskohtaiset säännöt,
komission asetuksessa (ETY) N:o 3719/88 (7), sellaisena kuin se on viimeksi muutettuna asetuksella (EY) N:o 2137/95 (8), vahvistetaan maataloustuotteiden tuonti- ja vientitodistusten sekä ennakkovahvistustodistusten järjestelmän soveltamista koskevat yhteiset yksityiskohtaiset säännöt,
komission asetuksessa (EY) N:o 1445/95 (9), sellaisena kuin se on viimeksi muutettuna asetuksella (EY) N:o 2856/95 (10), vahvistetaan naudanliha-alan tuonti- ja vientitodistusten järjestelmän soveltamista koskevat yksityiskohtaiset säännöt,
komission asetuksessa (ETY) N:o 1964/82 (11), sellaisena kuin se on muutettuna asetuksella (ETY) N:o 3169/87 (12), vahvistetaan tiettyjen luuttomien naudanlihojen vientiin myönnettävää erityistukea koskevat edellytykset,
tietyistä BSE:hen liittyvistä kiireellisistä suojatoimenpiteistä 27 päivänä maaliskuuta 1996 tehdyssä komission päätöksessä 96/239/EY (13) kielletään erityisesti naudanlihan vienti Yhdistyneestä kuningaskunnasta kolmansiin maihin; myös tiettyjen kolmansien maiden viranomaisten toteuttamat terveyteen liittyvät toimenpiteet yhteisön naudanlihanviennin osalta ovat vakavalla tavalla uhanneet yhteisön viejien taloudellisia etuja, ja näin syntynyt tilanne on heikentänyt merkittävästi asetuksissa (ETY) N:o 565/80, (ETY) N:o 3665/87, (ETY) N:o 3719/88 ja (ETY) N:o 1964/82 säädettyjen edellytysten mukaisia vientimahdollisuuksia,
tämän vuoksi on rajoitettava näitä haitallisia seurauksia ottamalla käyttöön erityistoimenpiteitä ja pidennettävä tiettyjä tukiin sovellettavassa lainsäädännössä vahvistettuja määräaikoja, jotta voidaan hoitaa asianmukaisesti vientitoimet, joita ei ole pystytty saattamaan päätökseen mainittujen olosuhteiden vuoksi, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Tämän asetuksen säännöksiä sovelletaan asetuksen (ETY) N:o 805/68 1 artiklan 1 kohdassa tarkoitettuihin tuotteisiin.
2 artikla
Asetuksen (EY) N:o 1445/95 mukaisesti annettujen ja 31 päivänä maaliskuuta 1996 edelleen voimassa olleiden vientitodistusten voimassaoloaikaa pidennetään todistuksen haltijan pyynnöstä 31 päivään toukokuuta 1996.
Edellä mainitun asetuksen 10 artiklan 5 kohdan mukaisesti annettujen todistusten osalta määräajan pidennystä sovelletaan kuitenkin 14 päivästä 31 päivään maaliskuuta 1996 annettuihin todistuksiin.
3 artikla
Asetuksen (ETY) N:o 3665/87 20 artiklan 3 kohdan b alakohdan toisessa luetelmakohdassa tarkoitettua 20 prosentin vähennystä ja saman asetuksen 23 artiklan 1 kohdassa ja 33 artiklan 1 kohdan toisessa alakohdassa tarkoitettuja 15 ja 20 prosentin korotuksia ei sovelleta vientiin, joka tapahtuu viimeistään 31 päivänä maaliskuuta 1996 annetuilla todistuksilla, jos kulutukseen saattamista kolmannessa maassa koskevat tullimuodollisuudet on vahvistettu 20 päivän maaliskuuta 1996 jälkeen.
4 artikla
1. Toimijan pyynnöstä ja sellaisten tuotteiden, joiden osalta viimeistään 31 päivänä maaliskuuta 1996:
- vientiin liittyvät tullimuodollisuudet on saatettu päätökseen, ja tuotteet on luovutettu jälleen vapaaseen liikkeeseen Yhdistyneessä kuningaskunnassa kolmannen maan toteuttamien terveyteen liittyvien toimenpiteiden jälkeen, toimija maksaa takaisin mahdollisesti ennalta maksetun vientituen, ja näihin toimiin liittyvät erilaiset vakuudet vapautetaan;
- vientiin liittyvät tullimuodollisuudet on saatettu päätökseen Yhdistyneessä kuningaskunnassa, mutta tuotteita ei ole vielä viety pois yhteisön tullialueelta, vienti-ilmoitus mitätöidään ja vientitodistus peruutetaan. Toimija maksaa takaisin mahdollisesti ennalta maksetun vientituen, ja näihin toimiin liittyvät erilaiset vakuudet vapautetaan.
2. Toimijan pyynnöstä ja sellaisten tuotteiden osalta, jotka viimeistään 31 päivänä maaliskuuta 1996 kuuluvat Yhdistyneessä kuningaskunnassa johonkin asetuksen (ETY) N:o 565/80 4 ja 5 artiklassa tarkoitetuista järjestelmistä mutta joista ei ole tehty vienti-ilmoitusta, vientitodistus peruutetaan, toimija maksaa takaisin ennalta maksetun vientituen ja annetut vakuudet vapautetaan.
3. Asetuksen (ETY) N:o 1964/82 6 artiklan ensimmäisestä alakohdasta poiketen silloin, kun 31 päivänä maaliskuuta 1996 luuttomaksi leikkaamisesta saatua lihamäärää ei ole viety kokonaisuudessaan, 2 kohdan säännöksiä sovelletaan määriin, joista ei ole tehty vienti-ilmoitusta Yhdistyneessä kuningaskunnassa. Erityistuki menetetään niiden määrien osalta, joista on tehty vienti-ilmoitus ja jotka on sen jälkeen saatettu kulutukseen kolmannessa maassa.
4. Yhdistyneen kuningaskunnan on annettava tiedoksi joka torstai tuotemäärät, joiden osalta on toteutettu 1, 2 ja 3 kohdassa tarkoitetut toimenpiteet, ja esitettävä täsmällisesti todistusten antopäivä, kyseessä oleva luokka ja todistukseen merkitty määräpaikkana oleva maa.
5 artikla
1. Toimijan pyynnöstä ja sellaisten tuotteiden osalta, joiden osalta vientiin liittyvät tullimuodollisuudet on saatettu päätökseen viimeistään 31 päivänä maaliskuuta 1996 tai jotka kuuluvat muussa jäsenvaltiossa kuin Yhdistyneessä kuningaskunnassa johonkin asetuksen (ETY) N:o 565/80 4 ja 5 artiklassa tarkoitetuista järjestelmistä, asetuksen (ETY) N:o 3719/88 30 artiklan 1 kohdan b alakohdan i alakohdassa ja asetuksen (ETY) N:o 3665/87 4 artiklan 1 kohdassa ja 32 artiklan 1 kohdassa tarkoitettua 60 päivän määräaikaa pidennetään 120 päivään.
2. Tuotteet, joiden osalta vientiin liittyvät tullimuodollisuudet on saatettu päätökseen viimeistään 31 päivänä maaliskuuta 1996 muussa jäsenvaltiossa kuin Yhdistyneessä kuningaskunnassa, voidaan ennen niiden saapumista lopulliseen määräpaikkaan viedä uudelleen yhteisön tullialueelle ja asettaa suspensiomenettelyyn vapaa-alueella tai vapaavarastossa 60 päivän ajaksi, ilman että tuen maksaminen kyseenalaistuu.
3. Toimijan pyynnöstä ja sellaisten tuotteiden osalta, joiden osalta vientiin liittyvät tullimuodollisuudet on saatettu päätökseen viimeistään 31 päivänä maaliskuuta 1996 muussa jäsenvaltiossa kuin Yhdistyneessä kuningaskunnassa, mutta Yhdistyneestä kuningaskunnasta peräisin olevan lihan osalta, jota ei ole vielä viety pois yhteisön tullialueelta, vienti-ilmoitus mitätöidään ja vientitodistus peruutetaan. Toimija maksaa takaisin mahdollisesti ennalta maksetun vientituen, ja näihin toimiin liittyvät erilaiset vakuudet vapautetaan.
4. Muiden jäsenvaltioiden kuin Yhdistyneen kuningaskunnan on annettava tiedoksi joka torstai tuotemäärät, joiden osalta on toteutettu 3 kohdassa tarkoitetut toimenpiteet, ja esitettävä täsmällisesti todistusten antopäivä, kyseessä oleva luokka ja todistukseen merkitty määräpaikkana oleva maa.
6 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 31 päivästä maaliskuuta 1996.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 26 päivänä huhtikuuta 1996.

Labels: 12
3
17
18